la pt la la en la fr la la la fr la la la la en la it it la fi it en la es fr la tr it it it nl la es ru nb fr it la id la la it la la la la es la es ceb es es it la es la it la la zh it la nl ar ku uz bg hbs_lat ca id hbs_lat da de hsb en eo es et fa fi fr lt hbs_lat hu it ja kk cs nl en ms nl nb pl pt ro ru en hbs_lat hbs_lat sv tr fy uz tr pl zh la it la it ca la en la la es fr es pt en la
Photographema a monte Lindenberg confectum
Ilmenavia[1] (Theodisce: Ilmenau) urbs est in valle fluminis Ilm, quod oppido nomen dedit. Duobus exitibus de stratis autocineticis (A71) necnon ferrata via omnibus optime attingi potest. Inde excursiones facere in montana finitima multis hominibus placet neque displicent res oblatae quoad cultum civilem atque humanitatem. Kalendis Ianuariis 2015 incolarum 25.923 habuit. Cum Arnstadio est caput Circuli Ilm.
Urbi centrum historicum est et campus academicus Universitatis Technicae quae inter Germaniae optimas numerari potest. In ambobus museis urbanis et in casa in monte Kickelhahn vestigia Goethii sequi potueris. Agitur de museo in pristina curia, quod anno 2008 reinaugurabatur, et de museo in domu venatoria Gabelbach. Urbs et natura ambiens poetarum principem inspiraverunt, qui in situ sexies et vicies? fuit et anniversarium? novissimum quoque hic celebravit. De Kickelhahn: mons iste 861 metrorum est cum specula et casa anno 1870 incendio deleta et anno 1874 reaedificata. Ibi Goethius mense Septembri anni 1783 naeniam clarissimam praetitulatam Wanderers Nachtlied (i. e. Viatoris carmen nocturnum) his incipiens verbis Über allen Wipfeln ist Ruh scripserat. Prope sunt saxa Hermannstein (775 metrorum).
Semita peregrinatoria quae appellatur "Goethewanderweg" pars retis semitarum maioris est et ducitur usque vicum Stützerbach; birotariis praebetur varietas viarum birotariarum velut "Ilmtal-Radweg" respective "Ilm-Rennsteig-Radweg".
In mundo disportuum Ilmenavia cognita est sclodiarum et gubernabilium trahearum certaminibus. Sclodiis uti etiam aestate indulgetur. Olim urbs gloriam adepta erat vitreis fabricandis. Ecclesia parochialis protestantica anno 1752 reaedificata est. Prima mentio urbis fuit anno 1273, iura urbis donata sunt anno 1341.
Notae[recensere | fontem recensere]
↑ J. G. Th. Graesse, Orbis Latinus (Dresdae: Schönfeld, 1861; 1909. Brunsvici, 1972) Ed. 1861 Ed. 1909 Ed. aucta 1972
Nexus externi[recensere | fontem recensere]
Vicimedia Communia plura habent quae ad Ilmenaviam spectant.
Nomen nondum datum est
Paginam prehendere formá PDF
Novissima mutatio die 28 Ianuarii 2017 hora 16:11 facta.
Nonobstantibus ceteris condicionibus hunc textum tractare licet secundum "Creative Commons Attribution-ShareAlike License". Vide modos et condiciones.